stanford-oval/wikipedia huggingface dataset:
טיבריוס השלישי, קיסר האימפריה הביזנטית
ביוגרפיה

הלכה למעשה אין כל מידע על חייו של טיבריוס עד לשנת 696, הוא מופיע בכתבי ההיסטוריונים הביזנטיים כקצין בצבאו של לאונטיוס השני, קיסר האימפריה הביזנטית. הוא נשלח כחלק מהצבא הביזנטי על מנת להדוף פלישה של צבא מוסלמי של החליפות של בית אומיה לפרובינציה אפריקה. המוסלמים הצליחו לכבוש את קרתגו והניסיונות הביזנטיים לכבוש את העיר מחדש לא צלחו. הצבא הביזנטי בראשות מפקדי הצבא נסוגו לכרתים שם הוחלט להקדיש את המשאבים לסילוקו של לאונטיוס.
אף על פי שלא היה הקצין הבכיר הוא הוכתר לקיסר ושינה את שמו מאפסימר (Apsimar) לשם טיבריוס השלישי. תחת פיקודו נע צבא המורדים במהירות. הם הפליגו לקונסטנטינופול וצרו על העיר. לאחר מספר חודשים, במהלכם השתוללה בעיר מגפת דבר, נכנס טיבריוס לעיר כמנצח תפס את לאונטיוס כרת את אפו והיגלה אותו למאסר במנזר.
טיבריוס לא חזר לנסות לעקור את אחיזת בית אומיה באפריקה והקדיש את המשאבים המוגבלים של צבא האימפריה להתכתשויות עם הצבא של החליפות בארמניה. שטחים אלו עברו מיד ליד אך בסיכומו של דבר הביזנטים לא הצליחו להדוף את הצבא של החליפות מאזור ארמניה.
טיבריוס פעל לחזק את הנוכחות הביזנטית.
בשנת 705 חזר יוסטיניאנוס השני לזירה הפוליטית כשהוא נתמך על ידי טרבל, שליט הבולגרים בחבל הבלקן. יוסטיניאנוס הסתער על קונסטנטינופול עם צבא של 15,000 פרשים בולגרים, אך לא הצליח לכבוש את העיר בכוח. לכן חדרו הוא וכמה מרעיו לעיר דרך אמת מים שלא הייתה בשימוש, ארגנו את תומכיהם, ותפשו את העיר בהפיכה צבאית לילית. יוסטיניאנוס הוציא להורג את יריביו לאונטיוס וטיבריוס, כמו גם אלפים מתומכיהם, ושב לכס הקיסרות בשנת 705.
הוא הוצא להורג בתאריך לא ידוע, ככל הנראה באוגוסט 705 או פברואר 706, גופתו הושלכה לים אך מאוחר יותר, בתאריך לא ידוע הועברו שרידיו לכנסייה על האי קינאליאדה (אנ') בים מרמרה.
חיים פזנר

| --- | --- |
אין תמונה חופשית
 לידה:  2 בינואר 1899 קובאל, רפובליקת פולין 
 פטירה:  14 במאי 1981 (בגיל 82) 
 מקום קבורה:  הר המנוחות 
 
חיים פזנר (22 בינואר 1899 – 14 במאי 1981) היה פעיל ציוני בשווייץ ומהראשונים להביא לידיעת אמצעי התקשורת את הידיעה על השמדתם של יהודי אירופה.
קורות חייו

פזנר נולד בקובאל, עיירה במחוז קויאוויה-פומרניה שבפולין. בצעירותו היה פזנר פעיל בתנועת החלוץ בוולוצלאווק וגם שימש כסגן מנהל בבית ספר התיכון העברי בעיר. בשנים 1920–1922 היה מנהל ועדת הסעד לפליטים פולנים בדנציג. בשנת 1921 נבחר לנציג בקונגרס הציוני העולמי ה-12 והיה לנציג בארגונים ציוניים נוספים. בשנים 1931–1937 היה ראש תנועת הפועלים הציונית בדנציג.
בין השנים 1934–1938, שימש פנזר כמנהל הסניף המשרד הארצישראלי בדנציג, אך תפקידו הגיעו לסיום כשאולץ לעזוב את העיר.
בתקופת השואה

פזנר היה מנהל שותף של המשרד הארצישראלי בז'נבה. מעת פלישת גרמניה לצרפת במאי 1940 ניסה פזנר לחלץ יהודים מצרפת הכבושה ולהעבירם אל מעבר לגבול, לשווייץ. בשנים 1942 ו-1943 שלח פזנר ליהודים שחיו בגטאות בפולין דרכונים עם ויזות מזויפות. על סמך הדרכונים האלה התאפשרה יציאתם של יהודים אלה מהגטאות ומעברם למדינות שבתקופה זו עדיין לא נכבשו בידי הנאצים באירופה.
בסוף יולי 1942 שמע פזנר על תוכניות ההשמדה של הנאצים מפי הכלכלן היהודי-גרמני אדגר זאלין, שהתגורר בשווייץ. זאלין קיבל את המידע מארתור זומר, כלכלן שישב במטה הצבא הגרמני בברלין וקרא את הפרוטוקולים של ועידת ואנזה. פזנר העביר את הידיעה לאישים יהודים ולא-יהודים, בהם נציג דיפלומטי בריטי בז'נבה, על מנת שאלה יעבירו אותה לידיעת אמצעי תקשורת וגורמים מדיניים ברחבי העולם, כדי שאלה יתערבו במהלך השמדתם של היהודים.
מאוחר יותר במהלך המלחמה טיפל פזנר בחילופים בין גרמנים טמפלרים שהיו בארץ ישראל ליהודים הולנדים שנכלאו בבוכנוואלד. כמו כן התכתב עם פעילים ציוניים בהונגריה כמשה קראוס וכן פנה לשליטי הונגריה בהעבירו להם ידיעות על השמדת היהודים, ידיעות שסייעו להם לגבש החלטה לעצור את הוצאת רכבות הגירוש של היהודים מהונגריה למחנות מוות ובהם אושוויץ.
לאחר המלחמה סייע פזנר לארגון "הבריחה" ולרכש הנשק עבור כוח המגן העברי והצבא שבדרך של היישוב לקראת מלחמת העצמאות.
בישראל

ב-1953 עלה חיים פזנר עם משפחתו לישראל ומילא תפקידים בכירים במשרד האוצר וכנציג משרד החוץ בדרום אמריקה ובשוודיה. מ-1966 היה חבר הנהלת יד ושם וסגן יושב ראש ההנהלה.
פזנר נישא לרלה (רגינה) לבית ארלנגר, נכדתו של אברהם ארלנגר. בנם הוא אבי פזנר.
הנצחה

על שמו של פזנר קרוי רחוב בירושלים.
לקריאה נוספת

מנחם מיכלסון ומרטין גילברט, חיים פזנר: האיש שידע – הידיעה על הפתרון הסופי ומאמצי ההצלה, הוצאת יד ושם, 2007
הערות שוליים

↑  אתר "Billiongraves"
↑  ביוגרפיה אודות חיים פזנר באתר האיגוד לחקר שואת יהודי אירופה
↑  אילה נדיבי, מאמר על בית הזכוכית
| --- | --- |
בקרת זהויות :  NLI: 987007280976305171  BnF: cb12320492z (data)  GND: 11955917X  LCCN: n86072934  NTA: 270066241  SUDOC: 032111495  VIAF: 42651128   WorldCat (עם VIAF): 42651128
זדרבקו קריבוקפיץ'

זדרבקו קריבוקפיץ' (בסרבית: Здравко Кривокапић / Zdravko Krivokapić; נולד ב-2 בספטמבר 1958, ניקשיץ', יוגוסלביה) הוא פוליטיקאי ומהנדס מונטנגרי, פרופסור להנדסת מכונות באוניברסיטת מונטנגרו ואוניברסיטת מזרח סרייבו. הוא ממייסדי ארגון לא-ממשלתי בשם "לא נוותר על מונטנגרו", ארגון שהוקם על ידי פרופסורים ואנשי רוח מונטנגרים לתמיכה בכנסייה האורתודוקסית הסרבית במסגרת חוק שנוי במחלוקת על הלאמת חלק מנכסי הכנסייה האורתודוקסית הסרבית. הוא כיהן כראש ממשלת מונטנגרו בין 4 בדצמבר 2020 ל-28 באפריל 2022.
ביוגרפיה

יליד 1958 מהעיר ניקשיץ', שהייתה באותה תקופה חלק מיוגוסלביה.
בשנת 1981 סיים את הפקולטה להנדסת מכונות באוניברסיטת מונטנגרו, הפקולטה לטכנולוגיית ייצור, כסטודנט הטוב ביותר בכתתו. בשנת 1983 הוא נכנס לבית הספר לתארים מתקדמים עם תואר בטכנולוגיית ייצור בפקולטה להנדסת מכונות מאוניברסיטת בלגרד. הוא קיבל את הדוקטורט בשנת 1993, בפקולטה להנדסת מכונות בפודגוריצה.
הוכשר במפעל המתכות של בוריס קידריץ' בניקשיץ' בשנת 1982. בשנת 1983 נבחר כעוזר חניך במחלקה לטכנולוגיית ייצור בפקולטה להנדסת מכונות בפודגוריצה. הוא נבחר לפרופסור חבר בשנת 1994. הוא נבחר לפרופסור חבר באוניברסיטת מונטנגרו בשנת 1999 ופרופסור בשנת 2004, אז נבחר במקצועות "מערכת מידע וניהול איכות".
היה נשיא הוועדה המארגנת וחבר בוועדת התוכנית של ועידת SQM והוועידה הבינלאומית ICQME. עורך כתב העת הבינלאומי לחקר איכות, באינדקס מאגר SCOPUS, שפורסם מאז 2007. הוא כיהן בדירקטוריון בארבעה כתבי עת ו-13 ועידות בינלאומיות.
במסגרת מחקריו פרסם מעל 250 מאמרים בכתבי עת בינלאומיים, כתבי עת מקומיים והשתתף בכנסים בינלאומיים ולאומיים. מחברם של 16 ספרים וספרי לימוד.
קריירה פוליטית

קריבוקפיץ' השתתף בהפגנות נגד שחיתות בשנת 2019 והפגנות נגד "חוק חופש הדת" בשנת 2020, שהתכוון להלאים נכסים רבים של הכנסייה האורתודוקסית הסרבית. הוא החליט להיכנס לחיים הפוליטיים באמצע שנת 2020. בעיצומו של המשבר הפוליטי במונטנגרו, כשברקע סכסוך גלוי בין הכנסייה הסרבית האורתודוקסית במונטנגרו לבין ממשלת מונטנגרו בראשות המפלגה הדמוקרטית של הסוציאליסטים, לאחר אימוץ חוק שנוי במחלוקת בנושא מעמד הקהילות הדתיות במונטנגרו, תמיכה במחאות כנסיות, התדיינות משפטית בסוגיית זכויות הכנסייה האורתודוקסית הסרבית, קריבוקפיץ' נבחר ליושב ראש הראשון של הארגון הלא-ממשלתי "לא נוותר על מונטנגרו", שהוקם על ידי פרופסורים ואנשי רוח מונטנגרים לתמיכה בכנסייה האורתודוקסית הסרבית. בתוך פרק זמן קצר, ארגן אירועים ציבוריים בהם השתתפו בישופי נחשבים.
ב-1 באוגוסט 2020 הסכימו החזית הדמוקרטית, התנועה העממית והמפלגה העממית הסוציאליסטית להקים ברית אופוזיציה אלקטורלית בשם "כולם יחד" וכן כמה גופים ימניים שאינם פרלמנטריים. קריבוקפיץ' מונה לעמוד בראש הרשימה החדשה המשולבת בבחירות לפרלמנט באוגוסט 2020. באותו יום מונה לעמוד בראש רשימת האופוזיציה. האופוזיציה ניצחה בבחירות וקריבוקפיץ' נבחר לראש ממשלת מונטנגרו ב-4 בדצמבר 2020.
תוך כדי החרפת הסכסוך בין שני המחנות - הפרו-סרבי והפרו-מערבי והמהומות האלימות בעת טקס הכתרת המיטרופוליט החדש יואניקיה של הכנסייה הסרבית במונטנגרו, התערער הבסיס האלקטורלי של ממשלת קריבוקפיץ'. היא נפלה בהצבעת אי אימון בפרלמנט במרץ 2022. סגן ראש הממשלה דריטן אבאזוביץ' ומפלגתו הקטנה הצביעו בעד הצעת אי אמון ובהמשך הוא זה הרכיב ממשלה של קואליציית מיעוט חדשה פרו-אירופית בתמיכת המפלגה הדמוקרטית של הסוציאליסטית. הנשיא ג'וקנוביץ סבר שהרכבת ממשלה חדשה בדחיפות היא חיונית באור הפלישה הרוסית לאוקראינה בפברואר 2022.
הערות שוליים

↑  Nedeljnik.rs (2020-08-01). "Ko je Zdravko Krivokapić, čovek koji će "izaći na crtu" Đukanovićevom DPS-u". Nedeljnik (באנגלית). נבדק ב-2020-08-01.
↑  Gore, Univerzitet Crne. "Univerzitet Crne Gore - O Univerzitetu". UCG - Univerzitet Crne Gore (באנגלית). נבדק ב-2020-08-01.
1 2  Gore, Univerzitet Crne. "Univerzitet Crne Gore - O Univerzitetu". UCG - Univerzitet Crne Gore (באנגלית). נבדק ב-2020-08-01.
↑  Nedeljnik.rs (2020-08-01). "Ko je Zdravko Krivokapić, čovek koji će "izaći na crtu" Đukanovićevom DPS-u". Nedeljnik (באנגלית). נבדק ב-2020-08-01.
1 2  "Dogovorili se DF, SNP, Narodni pokret, Prava Crna Gora i ostali: Krivokapić nosilac liste". vijesti.me (בסרבית). נבדק ב-2020-08-02.
↑  "SKLOPLJEN VELIKI OPOZICIONI SAVEZ U CRNOJ GORI: Profesor Zdravko Krivokapić nosilac liste". kurir.rs (בסרבית). נבדק ב-2020-08-02.
↑  "Litije dobile politički profil: Zdravko Krivokapić na čelu koalicije DF-a, SNP-a, Prave Crne Gore i Narodnog pokreta!". Borba (בבוסנית). נבדק ב-2020-08-02.
↑  "Krivokapić podnio ostavku na mjesto izvršnog direktora NVO, jer ide na čelo opozicione liste". vijesti.me (בסרבית). נבדק ב-2020-08-02.
| --- | --- |
בקרת זהויות :  PLWABN: 9810657640505606  ISNI: 0000 0000 4109 3910  LCCN: n2008085629  NSK: 000034928  VIAF: 305485487   WorldCat (עם VIAF): 305485487
זה"ב בגן

תוכנית "זה"ב בגן" היא תוכנית ארצית להתנדבות של גמלאים בגני ילדים בנושא בטיחות בדרכים. התוכנית מופעלת על ידי תנועת של"מ, החברה למתנ"סים ועמותת אור ירוק בשיתוף משרד החינוך. בשנת 2021, התוכנית עברה למסגרת "באים לטוב"- תוכנית המערך הלאומי להתנדבות אזרחים ותיקים של המשרד לשוויון חברתי.
במסגרת התוכנית, מגיעים המתנדבים לגן, משתלבים בפעילות הגן ומובילים יוזמות בתחום בטיחות בדרכים. התוכנית פועלת משנת תשס"ה, ובשנת הלימודים תשע"ב לוקחים בה חלק כ-70 יישובים וכ-1500 מתנדבים.
הרעיון החינוכי

המתנדבים מהווים דמויות משמעותיות עבור הילדים ומשמשים מודל לחיקוי והערכה. המסרים שאותם הם מביאים בעקביות, בדרך חווייתית מסייעים להטמעה של דרכי התנהגות בדרך. הילדים משמשים כ"שגרירים" לנושא ומעבירים את המסרים להורים ולשאר בני המשפחה.
התכנים מבוססים על דמות הנקראת "ללה" - כל הכללים מתחילים בלה או בלה: לעצור, להביט לכל הכיוונים, להקשיב לקולות התנועה, לתת יד למבוגר, לחצות את הכביש, לשבת על כיסא בטיחות, לחגור חגורת בטיחות, לרדת לכיוון המדרכה, לחבוש קסדה, לשים מגנים, לשחק במקום מותר.
השיטה

התוכנית מזמנת מפגש משמעותי בין מתנדבים בקהילה, לבין ילדי הגן וצוות הגן.המתנדבים פועלים אחת לשבוע בגן ילדים קבוע, ומעבירים מפגש תוכן בנושא שנבחר על ידי המתנדב והצוות. בטיחות בדרכים הוא אחד הנושאים המרכזיים בתוכנית. הפעילות מתבצעת במליאה, בקבוצות או באופן פרטני, בהתאמה לצורכי גן הילדים ובתיאום עם הצוות החינוכי. המתנדבים משתלבים בגנים ממלכתיים, גנים ממלכתיים דתיים וגנים של החינוך המיוחד. התוכנית פועלת בכל המגזרים, מצפון ישראל ועד דרומה.
כל מתנדב שייך לקבוצת למידה של תוכנית "זה"ב בגן" הפועלת, לרוב, במתנ"ס. אחת לחודש. המתנדבים נפגשים ל'קמפוס', שבמסגרתו הם מקבלים ידע וכלים, המסייעים להם להצליח בתפקידם, מרכז התוכנית, הפועל גם הוא בהתנדבות.
מבנה התוכנית

התוכנית מחולקת ליישובים, כשבכל יישוב יש רכז יישובי מתנדב, האחראי על גיוס המתנדבים ביישוב, בשיתוף רכז המתנדבים במתנ"ס ורכז התוכנית. הרכזים היישוביים מחולקים לחמישה מחוזות, כשבכל מחוז מתקיימים מספר הכשרות בשנה, ששם הם רוכשים ידע ומקבלים חומרים בנושא זה"ב בגן. אחת לשנה, מתקיים כנס ארצי, שמוקדש ללמידת עמיתים, חלוקת תעודות והעשרה.
הערות שוליים

1 2  באים לטוב - המערך הלאומי להתנדבות ותיקים, באתר החברה למתנסים
↑  התנדבות בפרויקט "זהב בגן" - מתנדבים גמלאים להעברת הפעלות בגני ילדים - רוח טובה, באתר www.ruachtova.org.il, ‏2021-03-18
↑  רונית רביב, ארגז כלים למובילי קבוצה, באים לטוב, המערך הלאומי להתנדבות ותיקים, 2022
חוטפריט רומראטו

חוטפריט רוּמֵרָאטוּ (בהולנדית: Godfried Roemeratoe; נולד ב-19 באוגוסט 1999 באוסט-סוברח (אנ') שבהולנד) הוא כדורגלן הולנדי המשחק בעמדת הקשר האחורי בקבוצת ואלבייק.
קריירת מועדונים

רומראטו גדל במחלקת הנוער של טוונטה. ב-21 בדצמבר 2018 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-90 בניצחון 0–2 על נאק ברדה במסגרת המחזור ה-19 בליגת המשנה ההולנדית לעונת 2018/2019. הוא ערך שלוש הופעות ליגה במדי המועדון בעונה זו, בה העפיל המועדון לליגת העל ההולנדית. ב-3 באוגוסט 2019 ערך רומראטו את הופעת הבכורה שלו בליגת העל ההולנדית, בתיקו 1-1 נגד פ.ס.וו. איינדהובן במסגרת המחזור הראשון לעונת 2019/2020. הוא ערך 45 הופעות בליגת העל ההולנדית בשתי עונותיו עם המועדון, ובסך הכל ערך 48 הופעות ליגה במדי המועדון.
ב-23 באוגוסט 2021 הושאל רומראטו למשך עונה אחת לווילם II מליגת העל ההולנדית. ב-28 באוגוסט הוא ערך את הופעת הבכורה שלו במועדון, בניצחון 0–1 על זוולה במסגרת המחזור השלישי בליגה לעונת 2021/2022. ב-10 בדצמבר הוא הבקיע את שערו היחיד במועדון, שער הבכורה שלו בקריירה, בהפסד 1–3 לקמבור במסגרת המחזור ה-16 באותה עונה. הוא ערך 21 הופעות ליגה במדי וילם II במהלך תקופת ההשאלה.
ב-26 ביוני 2022 חתם רומראטו על חוזה לשנתיים בקבוצת הפועל תל אביב.
הערות שוליים

↑  Godfried Roemeratoe naar Tilburg באתר הרשמי של וילם II, ‏ 23 באוגוסט 2021 (בהולנדית)
↑  איציק כלפי, רומראטו חתם בהפועל ת”א לשנתיים, אלו לעונה, באתר ynet, 26 ביוני 2022
וימפל (חברה)

| --- | --- |
 סמליל החברה
בניין החברה במוסקבה
בניין החברה במוסקבה
 נתונים כלליים
 סוג:  חברת מניות משותפת (אנ')
 מייסדים:  איבן איבנוביץ טורופוב
 תקופת הפעילות:  18 בנובמבר 1949 – הווה (74 שנים)
 חברת אם:  טילים טקטיים קורפוריישן (אנ')
 מיקום המטה:  מוסקבה 
 קואורדינטות:  55°49′30″N 37°26′24″E﻿ / ﻿55.825°N 37.44°E﻿ / 55.825; 37.44 
 משרד ראשי:  רוסיה רוסיה, מוסקבה
 ענפי תעשייה:  חימוש והגנה אווירים
 מוצרים עיקריים:  מערכות הגנה ותקיפה אוויריות
 הכנסות:  24,900,000,000 רובל רוסי (נכון ל־2014) 
  
 vympelmkb.com
  (למפת מוסקבה מוגדלת) מיקום המטה(למפת מוסקבה רגילה) מיקום המטה he
 
וימפל NPO היא חברה רוסית שמושבה במוסקבה, המפתחת ומייצרת מערכות הגנה ותקיפה אוויריות וידועה במיוחד בזכות פיתוח טילי אוויר-אוויר. מוצרים אחרים שפותחו היו טילי נ"מ ומערכות הגנה נגד טילים בליסטיים.
היסטוריה

לפני התפרקות ברית המועצות הייתה החברה קרויה 134 OKB (ראשי תיבות שמשמעותן "משרד לפיתוח ניסויי"). ראש החברה מיד לאחר מלחמת העולם השנייה היה איוואן י. טורופוב. הפיתוח הראשון של וימפל היה טיל ה-K7 והטיל הראשון אשר הופק בייצור תעשייתי היה הוימפל K-13, בשנת 1958. ב-1961 עבר טורופוב למפעל התעשייה האווירית בטושינו ואנדריי ליאפין החליף אותו כמהנדס ראשי. בין 1966 ל-1968 שונה שמה של החברה לווימפל. התפתחות נוספת התרחשה לאחר מותו של מתאוס ביסנובאט, שהיה המפתח הראשי בחברת מולניה - כאשר כל פיתוח הטילים בברית המועצות עבר לווימפל.
המפתח הראשי בווימפל מאז 1981 הוא גנאדיי סוקולובסקי.
פיתוחים בולטים > טילי אוויר - אוויר

וימפל K-13‏ / R-13
וימפל R-4 (אנ')
וימפל R-23 ‏ / R-24
וימפל R-27
וימפל R-33 (אנ')
וימפל R-37 (אנ')
וימפל R-40 (אנ')
R-60
וימפל R-73
וימפל R-77
פיתוחים בולטים > טילי אוויר-קרקע

Kh-29
טרה-3 (אנ')
פיתוחים בולטים > טילי קרקע-אוויר

2K12 קוב
ABM-1 גלוש (אנ')
פיתוחים בולטים > מערכת נגד טילים

А-235
וסלי סונק

וסלי סונק (באנגלית: Wesley Sonck; נולד ב-9 באוגוסט 1978) הוא כדורגלן עבר בלגי ששיחק בעמדת החלוץ, וכיום מאמן נבחרת בלגיה עד גיל 19.
סונק החל את הקריירה בר.ו.ד. מולנבק, ופרץ במדיה של גנק, במדיה זכה באליפות בלגיה, זכה פעמיים ברציפות בתואר מלך השערים ואף זכה בנעל הזהב הבלגית. לאחר מספר עונות בהולנד ובגרמניה, חזר סונק לבלגיה למדיה של קלאב ברוז', ועבר במספר מועדונים נוספים במדינה עד לפרישתו ממשחק.
לזכותו של סונק 55 הופעות במדיה של נבחרת בלגיה. בין היתר ייצג סונק את בלגיה בטורניר מונדיאל 2002, ובסך הכול כבש 24 שערים עבור הנבחרת, הממקמים אותו במקום השביעי בטבלת כובשי כל הזמנים של בלגיה.
קריירת משחק > נבחרת בלגיה

סונק ערך את הופעת הבכורה שלו בנבחרת בלגיה תחת המאמן רוברט ואסייחה ב-2 ביוני 2001, כשעלה כמחליף במקום אמיל אמפנזה בניצחון הביתי 3-1 על לטביה במסגרת מוקדמות מונדיאל 2002. ארבעה ימים אחר כך שוב עלה סונק מהספסל, הפעם במקומו של בוב פיטרס בדקה ה-53, ורבע שעה אחר כך כבש את שער הבכורה שלו במדי בלגיה, בדרך לניצחון 4-1 בסיום.
שנה לאחר הופעת הבכורה שלו במדי הנבחרת, זומן סונק על ידי ואסייחה לסגל בלגיה לקראת מונדיאל 2002. במשחקה הראשון של בלגיה בבית מול יפן, עלה סונק מהספסל במהלך המחצית השנייה, בדרך לשוויון 2-2 בסיום. במשחק מול תוניסיה עלה סונק מהספסל כבר במחצית, אך בלגיה שוב כשלה לנצח והנבחרות נפרדו בשוויון 1-1 בלבד. בלגיה פגשה את רוסיה בקרב ישיר על הכרטיס לשמינית הגמר, ובדקה ה-70, במצב של שוויון 1-1, עלה סונק מהספסל. שמונה דקות אחר כך נגח היטב הגבהת קרן משאל וקבע 2-1 לבלגיה, בדרך לניצחון 3-2 בסיום שהעניק לבלגיה את המקום השני בבית. בשמינית הגמר, כמו בשאר משחקי הטורניר, עלה סונק מהספסל לאחר 72 דקות כחילוף התקפי של ואסייחה, אך בלגיה נוצחה 2-0 על ידי ברזיל והודחה מהטורניר.
במסגרת טורניר מוקדמות יורו 2004, היה סונק חלק משמעותי מהנבחרת, וכבש חמישה שערים במהלך הטורניר. בלגיה הודחה בתום שלב הבתים לאחר מאבק צמוד מול ראש הבית בולגריה, שהקדימה את בלגיה בנקודה בלבד, וקרואטיה, שהקדימה את בלגיה בפער שערים. הבלגים נותרו במקום השלישי ולא המשיכו לטורניר הגמר.
מכת הפציעות של סונק הביאה לפיחות במעמדו גם בנבחרת. בין השנים 2005 ל-2007 ערך סונק חמש הופעות בינלאומיות בלבד, כשבלגיה כשלה בטורנירי מוקדמות מונדיאל 2006 ומוקדמות יורו 2008. שובו לבלגיה והמעבר לקלאב ברוז', ביחד עם הקרדיט אותו קיבל מהמאמן רנה ונדרייקן, החזירו את סונק לפעילות בינלאומית משמעותית. הוא כבש שישה שערים במסגרת מוקדמות מונדיאל 2010, כולל שער שהעלה את נבחרתו ליתרון 1-0 על ספרד במסגרת טורניר המוקדמות. בלגיה הפסידה לבסוף 2-1 לספרדים, אך השער של סונק קטע רצף של 710 דקות ללא ספיגה של ההגנה הספרדית.
הופעתו האחרונה של סונק הייתה בהפסד 1-0 לקרואטיה במשחק ידידות ב-3 במרץ 2010. בסך הכול ערך 55 הופעות במדי בלגיה, בהן כבש 24 שערים, המציבים אותו במקום השביעי בטבלת גדולי הכובשים של נבחרת בלגיה בכל הזמנים.
קריירת אימון

באוגוסט 2017 התמנה סונק לתפקיד מאמן נבחרת בלגיה עד גיל 18. הוא החליף בתפקיד את גרט ורהיין, ששימש עד אז כמאמן הנבחרות עד גיל 19 ועד גיל 18 במקביל, הודיע כי אימון שתי הנבחרות במקביל היא משימה קשה מדי, ובכך יכול היה להתרכז בנבחרת אחת בלבד.
תארים

אליפות בלגיה: 2001/2002
אליפות הולנד: 2003/2004
נעל הזהב הבלגית: 2001
מלך השערים של הליגה הבלגית (2): 2001/2002, 2002/2003
כדורגלן השנה בבלגיה: 2002
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1997/1998 | ר.ו.ד. מולנבק | בלגיהליגת העל הבלגית | 33 | 11 |
| 1998/1999 | חרמינל אקרן | בלגיהליגת העל הבלגית | 32 | 7 |
| 1999/2000 | חרמינל בירסחוט | בלגיהליגת העל הבלגית | 28 | 11 |
| 2000/2001 | גנק | בלגיהליגת העל הבלגית | 32 | 13 |
| 2001/2002 | גנק | בלגיהליגת העל הבלגית | 32 | 30 |
| 2002/2003 | גנק | בלגיהליגת העל הבלגית | 29 | 23 |
| 2003/2004 | אייאקס אמסטרדם | הולנדליגת העל ההולנדית | 25 | 9 |
| 2004/2005 | אייאקס אמסטרדם | הולנדליגת העל ההולנדית | 9 | 1 |
| 2004/2005 | בורוסיה מנשנגלדבך | גרמניהבונדסליגה | 7 | 2 |
| 2005/2006 | בורוסיה מנשנגלדבך | גרמניהבונדסליגה | 14 | 4 |
| 2006/2007 | בורוסיה מנשנגלדבך | גרמניהבונדסליגה | 7 | 0 |
| 2007/2008 | קלאב ברוז' | בלגיהליגת העל הבלגית | 21 | 6 |
| 2008/2009 | קלאב ברוז' | בלגיהליגת העל הבלגית | 28 | 14 |
| 2009/2010 | קלאב ברוז' | בלגיהליגת העל הבלגית | 22 | 7 |
| 2010/2011 | לירסה | בלגיהליגת העל הבלגית | 22 | 6 |
| 2011/2012 | לירסה | בלגיהליגת העל הבלגית | 22 | 2 |
| 2012/2013 | ואסלנד-בוורן | בלגיהליגת העל הבלגית | 23 | 2 |
| סך הכל קריירה | סך הכל קריירה | סך הכל קריירה | 386 | 148 |
סטטיסטיקות > נבחרת לאומית

| נבחרת בלגיה> שנה | נבחרת בלגיה> הופעות | נבחרת בלגיה> שערים |
| --- | --- | --- |
| 2001 | 7 | 1 |
| 2002 | 13 | 5 |
| 2003 | 8 | 6 |
| 2004 | 6 | 2 |
2005: 0
| 2006 | 3 | 1 |
| 2007 | 2 | 1 |
| 2008 | 8 | 6 |
| 2009 | 7 | 2 |
| 2010 | 1 | 0 |
| סה"כ | 55 | 24 |
וסלי פופאנה

וסלי טידג'אן פופאנה (בצרפתית: Wesley Tidjan Fofana; נולד ב-17 בדצמבר 2000) הוא כדורגלן צרפתי המשחק בעמדת הבלם בצ'לסי מהפרמייר ליג האנגלית.
קריירת מועדונים > סנט אטיין

פופאנה נולד במרסיי שבצרפת לאב מחוף השנהב ולאם צרפתייה. לו חמישה אחים. פופאנה הגיע אל מחלקת הנוער של סנט אטיין בשנת 2015, וב-15 במאי 2018 הוא חתם על חוזה מקצועני ראשון במועדון. ב-18 במאי 2019 הוא ערך את הופעת הבכורה שלו במועדון, בניצחון 0–3 על ניס במסגרת המחזור ה-37 בליגת העל הצרפתית לעונת 2018/2019.
ב-4 בדצמבר 2019 הוא הבקיע את שער הבכורה שלו במועדון, בניצחון 1–4 על ניס במסגרת המחזור ה-16 בליגה לעונת 2019/2020.
בסך הכל ערך פופאנה 20 הופעות ליגה במועדון, בהן הבקיע שער אחד.
קריירת מועדונים > לסטר סיטי

ב-2 באוקטובר 2020 חתם פופאנה על חוזה לחמש עונות בלסטר סיטי מהפרמייר ליג. ב-18 באוקטובר הוא ערך את הופעת הבכורה שלו במועדון, בהפסד 0–1 לאסטון וילה במסגרת המחזור החמישי בליגה לעונת 2020/2021. ב-15 במאי 2021 שיחק פופאנה בגמר גביע ה-FA, בו ניצחה לסטר סיטי את צ'לסי בתוצאה 0–1. ב-21 במאי נבחר פופאנה על-ידי אוהדי לסטר סיטי לשחקן הצעיר המצטיין של העונה. בעונתו הראשונה במועדון הוא ערך 28 הופעות ליגה.
קריירת מועדונים > צ'לסי

ב-31 באוגוסט 2022 חתם פופאנה לשבע שנים בצ'לסי. ב-3 בספטמבר הוא ערך הופעת בכורה בקבוצה, בניצחון 1–2 על וסטהאם יונייטד.
קריירה בינלאומית

פופאנה היה חלק מסגל נבחרת הצעירה של צרפת עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.
במרץ 2023 זומן לראשונה לנבחרת הבוגרת לקראת משחקי מוקדמות יורו 2024 נגד אירלנד והולנד. ב-16 ביוני 2023 ערך את הופעתו הבכורה בבוגרת בניצחון 4-0 על גיברלטר.
חיים אישיים

פופאנה הוא מוסלמי, ונאלץ לעזוב ולעצור שני משחקים בליגה האנגלית, עקב כניסת צום חודש רמדאן.
תארים

גביע ה-FA‏ (1): 2020/2021
הערות שוליים

↑  France ou Côte d'Ivoire? La réponse de Wesley Fofana est tombée !, ‏2021-11-18 (ב־)
↑  Wesley Fofana signe professionnel באתר הרשמי של סנט אטיין, 15 במאי 2018 (בצרפתית)
↑  AS Saint-Etienne - OGC Nice (3-0) באתר הרשמי של ליגת העל הצרפתית, 18 במאי 2019 (בצרפתית)
↑  Wesley Fofana: Leicester sign French defender from Saint-Etienne on five-year contract באתר BBC, ‏ 2 באוקטובר 2020 (באנגלית)
↑  Tielemans Scoops Player Of The Season Double באתר הרשמי של לסטר סיטי, 21 במאי 2021 (באנגלית)
↑  Blackwell, Jordan (23 באפריל 2021). "Brendan Rodgers to protect 'remarkable' Wesley Fofana during Ramadan". Leicestershire Live. נבדק ב-23 באפריל 2021. {{cite news}}:  (עזרה)
↑  "Wesley Fofana: Leicester defender thanks Premier League after being allowed to break Ramadan fast mid-game". Sky Sports.
חבל עדולם

| --- | --- |

תמונת נוף בחבל עדולם
 מספר יישובים:  15
 מדינה:  ישראל ישראל
 חבל ארץ:  שפלת יהודה
 עיר אם:  בית שמש
 תאריך ייסוד:  1957
 שטח:  100 קמ"ר
 אוכלוסייה:  ‏
  ‑ בגוש:  10,430 (2021)
 קואורדינטות:  31°40′08″N 34°57′56″E﻿ / ﻿31.66888889°N 34.96555556°E﻿ / 31.66888889; 34.96555556 
 אזור זמן:  UTC +2
  (למפת השפלה מוגדלת) חבל עדולם(למפת השפלה רגילה) חבל עדולם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חבל עדולם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חבל עדולם
חבל עֲדֻלָּם הוא גוש התיישבות בין בית שמש לבית גוברין במועצה האזורית מטה יהודה ומצפון לאזור חבל לכיש, האזור הנקרא על שם העיר הקדומה עדולם שהייתה באזור. חבל עדולם משתרע על פני שטח של 100,000 דונם.
החבל תוכנן מתוך כוונה לסתום פרצה בגבול ירדן–ישראל מול הר חברון. בשנת 1957 החלו בהכשרת היישובים ובפיתוח השטח.
בחבל עדולם עובר קטע נכבד של שביל ישראל, ונמצאים תלים ארכאולוגיים רבים כגון תל עזקה, תל בית שמש, תל גודד ועוד.
יישובי חבל עדולם הם:
יישובי הגוש

| מספר | שם | צורת היישוב | שנת הקמה | מספר תושבים |
| --- | --- | --- | --- | --- |
| 1 | אביעזר | מושב | 1958 | 897 |
| 2 | אדרת | מושב | 1961 | 895 |
| 3 | גבעת ישעיהו | מושב | 1958 | 798 |
| 4 | גבעות עדן | יישוב קהילתי | 2022 | 80 משפחות |
| 5 | גפן | מושב | 1955 | 427 |
| 6 | זכריה | מושב | 1950 | 1,125 |
| 7 | כפר זוהרים | כפר נוער | 1993 | 155 |
| 8 | לוזית | מושב | 1982 | 871 |
| 9 | נווה מיכאל | מושב | 1958 | 883 |
| 10 | נחושה | יישוב קהילתי | 1955 | 1,460 |
| 11 | עגור | מושב | 1950 | 549 |
| 12 | צפרירים | מושב | 1958 | 428 |
| 13 | שדות מיכה | מושב | 1955 | 382 |
| 14 | שריגים | יישוב קהילתי | 1960 | 1,014 |
| 15 | תירוש | מושב | 1955 | 452 |
חוף מינרל

מצפה
רמון
מצפה
רמון
בולענים בחוף מינרל (2005)
חוף מינרל הוא חוף המצוי בחלקו המערבי של ים המלח, שהופעל כחוף ציבורי על ידי קיבוץ מצפה שלם. מאז ה-1 בינואר 2015 נסגר החוף, לצד חוף עין גדי, בשל סכנת הבולענים, וגדרות תיל נפרסו לאורך קילומטרים רבים כדי למנוע מסקרנים להגיע לחופים. כמו כן נסגר הספא שהופעל בחוף מינרל לטובת שיפוצים ומאז לא נפתח מסיבות בטיחותיות- בולען שנפער מתחת לספא גרם לקריסת כלל המבנים והחנייה במקום.
המקום עומד שומם ומהווה מקור סקרנות לאזרחים רבים שמסתכנים במעבר על הכביש שהוביל בעבר לספא וכעת עומד מוקף בולענים רבים משני צידיו. הדרך חסומה בתחילתה על ידי שער עם שלטי אזהרה רבים.